CELEX: 62013TN0348
Language: et
Date: 2013-07-03 00:00:00
Title: Kohtuasi T-348/13: 3. juulil 2013 esitatud hagi — Kadhaf Al Dam versus nõukogu ja komisjon

12.10.2013   
            
            
               ET
            
            
               Euroopa Liidu Teataja
            
            
               C 298/8
            
         3. juulil 2013 esitatud hagi — Kadhaf Al Dam versus nõukogu ja komisjon
   (Kohtuasi T-348/13)
   2013/C 298/13
   Kohtumenetluse keel: prantsuse
   
      Pooled
   
   
      Hageja: Ahmed Mohammed Kadhaf Al Dam (Kairo, Egiptus) (esindaja: advokaat H. de Charette)
   
      Kostjad: Euroopa Komisjon ja Euroopa Liidu Nõukogu
   
      Nõuded
   
   Hageja palub Üldkohtul:
   
               —
            
            
               tunnistada tema suhtes kohaldamatuks
               
                           —
                        
                        
                           22. aprilli 2013. aasta otsus 2013/182, millega muudetakse 28. veebruari 2011. aasta otsust 2011/137/ÜVJP piiravate meetmete kohta seoses olukorraga Liibüas, põhjusel, et hageja nime ei ole eemaldatud otsuse 2011/137/ÜVJP II ja IV lisast;
                        
                     
                           —
                        
                        
                           28. veebruari 2011. aasta otsus piiravate meetmete kohta seoses olukorraga Liibüas, kuna selle II ja IV lisa sisaldavad hageja nime;
                        
                     
                           —
                        
                        
                           Euroopa Liidu Nõukogu 2. märtsi 2011. aasta määrus 204/2011 piiravate meetmete kohta seoses olukorraga Liibüas, kuna selle III lisa sisaldab hageja nime;
                        
                     
         
               —
            
            
               mõista nõukogult ja komisjonilt tekitatud kahju hüvitamiseks välja sümboolne 1 euro;
            
         
               —
            
            
               mõista kohtukulud välja nõukogult ja komisjonilt.
            
         
      Väited ja peamised argumendid
   
   Hagi põhjenduseks esitab hageja kaks väidet.
   
               1.
            
            
               Esimene väide, et rikutud on põhiõigusi, jaguneb neljaks osaks, mis põhinevad järgmistel asjaoludel:
               
                           —
                        
                        
                           rikutud on hageja kaitseõigusi, kuna viimasele ei antud võimalust ärakuulamisele enne tema suhtes piiravate meetmete võtmist;
                        
                     
                           —
                        
                        
                           vaidlustatud aktidest ei teavitatud hagejat ja seda hoolimata asjaolust, et tema aadress oli ametiasutustele teada;
                        
                     
                           —
                        
                        
                           põhjenduse puudumine, kuna vaidlustatud aktides toodud põhjendus hageja suhtes piiravate meetmete võtmiseks ei olnud seotud Liibüas hetkel valitseva olukorraga ega taotletavate eesmärkidega;
                        
                     
                           —
                        
                        
                           kohtuistungit ei toimunud.
                        
                     
         
               2.
            
            
               Teine väide, et rikutud on omandiõigust, jaguneb kaheks osaks, mis põhinevad järgmistel asjaoludel:
               
                           —
                        
                        
                           hageja suhtes võetud piiravate meetmete osas üldise huvi puudumine, kuna viimane on ametlikult lõpetanud igasuguse suhtlemise Liibüa valitsusega;
                        
                     
                           —
                        
                        
                           õiguskindluse puudumine.